梅尧臣
奉和子华持国玉汝来饮西轩
我诚官局冷，终日事靡括。
每耽古人书，似与世俗阔。
同道三四人，来过慰饥渴。
迭相陈语言，曾未厌刀呾。
自中将过晡，留饭具麄粝。
薄酒继以斟，不觉寒日没。
愚妻方罢沐，供饭愧仓卒。
冻婢昧煎和，亲调首忘佛。
每食各惊顾，谁谓不黔突。
倦仆暖吾薪，饥马饱吾秣。
马无归嘶声，仆有颜色活。
安稳不知疲，明釭仍为拨。
醉言实无次，曾未穷本末。
诸君竞相先，出口论莫夺。
复云天地间，此能有几达。
我闻颜汗下，恐後谤难遏。
其间常有言，但未见疵齾。
终当轻有若，悔目已屡{左目右必}。
信哉群玉林，岂得依朽卉。
吾心为之然，收舌如断割。
寄音谢豪俊，兹蕴只圭撮。